శ్రీ నిహాల్ తమన్నా

శ్రీ నిహాల్ తమన్నా బ్యాటరీ రీసైక్లింగ్‌లో ప్రత్యేకత కలిగిన అమెరికన్ పర్యావరణ ప్రచారకర్త. ఆయనకు10 సంవత్సరాల వయసులో ఉన్నప్పుడు 'రీసైకిల్ మై బ్యాటరీ'  ఆలోచన వచ్చింది. కాలిఫోర్నియాలోని ఒక వ్యర్థాల తొలగింపు ప్లాంట్‌లో సరిగ్గా పారవేయని లిథియం-అయాన్ బ్యాటరీల వల్ల జరిగిన అగ్నిప్రమాదం గురించి ఒక వార్త చూసిన తర్వాత ఇదంతా ప్రారంభమైంది. ఈ అగ్నిప్రమాదం లక్షలాది డాలర్ల నష్టాన్ని కలిగించింది, దాని గురించి ఏదైనా చేయవలసిన అవసరం ఉందని భావించి బ్యాటరీలను సక్రమంగా పారవేయకపోవడం వల్ల మన పర్యావరణానికి ఎంత ప్రమాదకరం, హానికరం కావచ్చో  అని గ్రహించి 'రీసైకిల్ మై బ్యాటరీ' అనే స్వచ్చంద సంస్థను ఏర్పాటు చేశాడు.

 పర్యావరణ పై కృషి 
శ్రీ నిహాల్ తమన్నా 2019లో అమెరికాకు చెందిన లాభాపేక్షలేని సంస్థ రీసైకిల్ మై బ్యాటరీని స్థాపించాడు. వారు ఉచిత బ్యాటరీ రీసైక్లింగ్ బిన్‌లను ఏర్పాటు చేస్తూ బ్యాటరీ రీసైక్లింగ్ గురించి విద్యార్థులు, పెద్దలకు అవగాహన కల్పిస్తారు. ఈ జూలై 2025 నాటికి సంస్థ దాదాపు 6,75,000 ఉపయోగించిన బ్యాటరీలను రీసైకిల్ చేసింది, 50 మిలియన్లకు పైగా ప్రజలకు బ్యాటరీ రీసైక్లింగ్ గురించి అవగాహన కల్పించింది, అనేక దేశాలలో 1,000 మందికి పైగా యువ వాలంటీర్ల బృందాన్ని కలిగి ఉంది. , రీసైకిల్ మై బ్యాటరీ 2025లో బ్యాటరీ ఛాలెంజ్‌ను ప్రారంభించింది.

వెస్టర్మాన్ ప్రచురించిన జర్మన్ పాఠ్యపుస్తకంలోని ఒక పాఠంలో శ్రీ నిహాల్ తమన్నా  కనిపించాడు. ఆయన CNNలో ప్రత్యక్ష ప్రదర్శన, జపనీస్ టీవీ నెట్‌వర్క్ ఫుజి టీవీలో ఫీచర్డ్ సెగ్మెంట్, బీబీసీలో ఒక డాక్యుమెంటరీ ప్రదర్శనతో సహా అనేక మీడియా ప్రదర్శనలలో పాల్గొన్నాడు. ఆయన రెండు టెడ్ ప్రసంగాలు ఇచ్చాడు, ఒకటి 2021లో "సేవింగ్ ఎర్త్, వన్ బ్యాటరీ ఎట్ ఎ టైమ్!", 2023లో "రీసైకిల్ మై బ్యాటరీ: ఎంపవరింగ్ కమ్యూనిటీస్" శీర్షికతో రెండవ ప్రసంగం. తమ్మనా 2023లో టైమ్ ఫర్ కిడ్స్ మ్యాగజైన్‌లో "కిడ్ హీరోస్ ఆఫ్ ది ప్లానెట్"లో ఒకరిగా కనిపించాడు.

రీసైకిల్ మై బ్యాటరీ 2023 అక్టోబర్ 7న  31,204 బ్యాటరీలను ఒకే లైన్‌లో ఉంచడం ద్వారా పొడవైన బ్యాటరీల లైన్ కోసం గిన్నిస్ వరల్డ్ రికార్డ్‌ను బద్దలు కొట్టింది. మునుపటి రికార్డు 1,380 బ్యాటరీలు.

 అవార్డులు 

 2020: నేషనల్ వేస్ట్ & రీసైక్లింగ్ అసోసియేషన్ , నేషనల్ రీసైక్లింగ్ అవార్డు
 2020: ప్రెసిడెంట్స్ ఎన్విరాన్‌మెంటల్ యూత్ అవార్డు
 2020: న్యూజెర్సీ గవర్నర్స్ ఎన్విరాన్‌మెంటల్ ఎక్సలెన్స్ అవార్డు
 2022: CNN హీరోస్, యంగ్ వండర్ అవార్డు
 2022: గ్లోరియా బారన్ ప్రైజ్, యంగ్ హీరోస్
 2023: ఇంటర్నేషనల్ చిల్డ్రన్స్ పీస్  ప్రైజ్ కి టాప్ 3 ఫైనలిస్టులు
 2023: హానోరీ న్యూ జెర్సీ గవర్నర్స్ వాలంటీరిజం అవార్డ్స్
 2023: డయానా అవార్డు
 2023: యూత్ సమ్మిట్ అవార్డులు

మూలాలు

వర్గం:2009 జననాలు
వర్గం:జీవిస్తున్న ప్రజలు